NaiveNeuron/SloPal huggingface dataset:
T. Bastrnák, poslanec: (2007-10-29):
Samozrejme, vážené kolegyne, kolegovia, prečo sú tieto kroky. Ja si myslím, že vaše hlasovanie potvrdzuje to, že vy by ste chceli, aby všetko bolo štátne, rovnaké, nech existuje len jedna farba, sivá alebo možno radšej červená, nech nosíme všetci rovnošatu a tlieskame na povel. Ak sa to dosiahne, možnože vláda bude uspokojená. Pritom najhoršie v celej záležitosti je to, že pán premiér si vážne myslí, že občania to chcú tiež a v takomto štáte aj oni budú spokojní a šťastní. Ja si to myslím inak. Ale som nútený sa vás opýtať, vážení členovia vlády a koaliční poslanci, prečo nerešpektujete vôľu vyše 150 000 občanov, ktorí v rekordne krátkom čase podpísali petíciu a podporili tým zachovanie skutočného súťažného prostredia v zdravotníctve. Zároveň jednoznačne odmietli vládou núkané princípy a jednofarebnosť. No nemusíme si veľmi lámať hlavu nad odpoveďou, všetci vieme, že posledné diania v Národnej rade sú dôkazom nekoncepčnosti ministerstva zdravotníctva. Vieme, že ministerstvo je jedným z najslabších článkov vlády, ktorého zdravotná politika je zruinovaná. Spomínané vaše metódy slúžia len na získanie väčšej kontroly nad verejnými finančnými prostriedkami. A občania, dúfam, už jednoznačne vidia, že vám nejde o akceptovanie ich názorov a ich vôle, ale realizujete len sebecké a umelé zákonné úpravy v záujme koncentrácie moci. S poľutovaním musím konštatovať, že vaše formálne kroky neslúžia v prospech obyvateľov Slovenskej republiky. Ďakujem vám za pozornosť.
Pročko, Jozef, poslanec NR SR (2020-11-12):
Pán Kotleba, vy všetci rozprávate o tom, že obchody sú otvorené a kostoly zatvorené. No vy ste pránisti, viete, jesť sa musí, to je jednoducho, to je taká vec, no. Ale to sa dá vygúgliť. 17. november, pán Kotleba, je naozaj o slobode. Ale vy ste sa spojili s naozajstnými zlodejmi a idete zneužiť tento sviatok slobody na prezentáciu sily. Opäť tam prídu Ultras, opäť tam prídu radikáli, a to, čo sa tam bude diať, je to, čo chcete. Vy tu ľudí strašíte. To je neskutočné, čo vy rozprávate, že vydierate, ľudia zomierajú. Vy strašíte národ. Namiesto toho, aby ste ľuďom povedali, že toto je situácia, ktorú spoločne zvládneme. Tí ľudia naozaj potrebujú povedať, prosím vás, Slováci, naozaj je to situácia, aká bola pred sto rokmi. Fakt tu je pandémia, ktorú spoločne zvládneme. Prosím vás, neklesajte na duchu. Ale vy nie. Vy ich tak strašíte, vy im robíte takú zo života, také peklo, ale prečo, zase opäť prečo? No preto to robíte, pretože vám vyhovuje, vy neviete nič iné, len strašiť a získate si tam tých radikálnych voličov a spojíte sa teraz so smerohlasákmi, ktorým ide o krk. Veď zo smerohlasákov ja nepoznám jedného, ktorý by nebol zlodej. Nepoznám. Vy si myslíte, že sa Matovič ráno zobudí a sám riadi?! Matovič sa riadi naozaj s ľuďmi, ktorí okolo neho sú odborníci, ako to fakt je. Ale po... (Reakcie z pléna.) Ale čo je veľmi dôležité. Penta to tu riadi a tí odborníci, ktorí to rozprávajú, rozprávajú o tom. A pán Suja, ja mu chcem povedať, keď toto, čo povedal teraz, povie verejne a obviní nás z tých 17 mil., tak bude chlap. Nie tu, že bude zneužívať poslaneckú imunitu, ale nech je chlap! Nech to povie verejne! A keď to dokáže, tak ja mu dávam slovo, že ja stadiaľto odídem. Ale buď chlap, Suja, nie zasran!!! (Reakcie z pléna.)
Krajniak, Milan, poslanec NR SR (2019-04-02):
Pán poslanec, máte pravdu v tom, že ide len o to, či chceme ľuďom umožniť, aby mohli hlasovať alebo nie. Pretože keby sme chceli im umožniť, aby sa mohli vyjadriť k tým otázkam, ktoré považujú za dôležité, tak máme niekoľko možností. Toto je najlepšia a najjednoduchšia. Máme aj druhú možnosť, ktorú tiež môžeme ponúknuť ľuďom, aj našim kolegom poslancom. Môžeme spojiť referendum s parlamentnými voľbami. Pretože ak by ani s parlamentnými voľbami nebola dostatočná účasť, ktorú by považovali ostatní za legitímnu, no tak potom už neviem, že akú zámienku si vymyslíme, len aby sme ľuďom nedali rozhodovať. Ale, samozrejme, férovejšia a čistejšia možnosť je znížiť kvórum a rešpektovať potom výsledok. Keď to mohli urobiť v Maďarsku a každý to považuje za normálne, prečo by sme to nemohli urobiť my?
Zmajkovičová, Renáta, podpredsedníčka NR SR (2013-12-17):
Pán poslanec Kadúc.
Hrnčiar, Andrej, podpredseda NR SR (2017-09-05):
Ďakujem. Vyhlasujem všeobecnú rozpravu... (Reakcie z pléna.) V rozprave. V rozprave? Nech sa páči.
Bačík, Branislav, predseda Výkonného výboru Fondu národného majetku SR (2012-06-22):
Ďakujem za slovo, pani predsedajúca. Vážené panie poslankyne, vážení páni poslanci, dovoľte mi, aby som v zmysle ustanovenia § 34 ods. 5 zákona o podmienkach prevodu majetku štátu na iné osoby v znení neskorších predpisov uviedol návrh výročnej správy o činnosti fondu za rok 2011 na schválenie Národnej rade Slovenskej republiky. V zmysle citovaného zákona predložil fond materiál na rokovanie vlády Slovenskej republiky, kde vláda tento materiál prerokovala dňa 23. 5. 2012 a svojím uznesením č. 198 odporučila predložiť na rokovanie Národnej rady Slovenskej republiky. Ak dovolíte, len v krátkosti k činnosti fondu. V roku 2011 sa fond zameral najmä na prípravu a realizáciu rozhodnutí o predaji majetku a majetkových účastí fondu podľa zákona o privatizácii. V súlade s programovým vyhlásením bývalej vlády, v ktorom bola zdôraznená takzvaná podpora zefektívnenia fungovania vybraných podnikov s účasťou štátu vrátane ukončenia šiestich teplárenských spoločnosti, zostávajúcich zvyšných podielov v sedemnástich SAD-kách a v niektorých ďalších vybraných spoločnostiach, bolo vypracované viacero, pardon, bolo vypracovaných viacero koncepčných materiálov týkajúcich sa návrhu na naloženie s majetkom a s majetkovými účasťami fondu. V tejto súvislosti boli v roku 2011 zahájené v súlade s § 51 zákona o verejnom obstarávaní aj procesy výberu predbežných poradcov pri predaji majetkových účastí fondu. Okrem zahájenia prezentačného procesu fond začal v úzkej spolupráci s Ministerstvom hospodárstva Slovenskej republiky konať aj vo veci doplatku kúpnej ceny za predaj akcií Slovenských elektrárni, a to zahájením procesu verejného obstarávania služieb odborného poradcu. Toľko, panie poslankyne a páni poslanci, v súvislosti s privatizáciou. Ak dovolíte, by som v krátkosti uviedol tie ďalšie činnosti, v ktorých fond pokračoval v roku 2011. To znamená, že v zabezpečení vyplácania dlhopisov fondu, kde bolo oprávneným osobám vyplatených 263 kusov dlhopisov fondu v sume cca 100 tis. eur. Ďalej v činnostiach spojených s realizáciou bezodplatného prevodu cenných papierov od fyzických osôb na fond, kde sa do tohto procesu počas roka 2011 zapojilo okolo stotridsaťdeväť tisíc občanov. Na základe týchto činností bolo na špeciálny majetkový účet fondu do 31. 12. 2011 prevedených cirka 7,4 mil. kusov cenných papierov rôzneho druhu. A ďalej vo výkone akcionárskych práv, v sledovaní a vymáhaní pohľadávok fondu, v uspokojení reštitučných nárokov formou vydávania zmeniek a bezodplatných prevodových akcií na nadobúdateľov v zmysle rozhodnutia vlády Slovenskej republiky. V decembri roku 2010 zahájil fond systematickú prípravu na ukončenie svojej činnosti, vypracovania právnej analýzy podmienok a právnych aspektov zrušenia fondu, prechodu práv a povinností fondu na iný subjekt so zameraním na časovú postupnosť krokov a nevyhnutnej legislatívne zmeny. Toľko, pani podpredsedajúca, k tejto správe, ak dovolíte. Ďakujem za pozornosť.
Pellegrini, Peter, podpredseda NR SR (2020-04-02):
Pán poslanec Gyimesi.
Hrnčiar, Andrej, podpredseda NR SR (2017-04-06):
Končím možnosť nahlásiť... (Rečník sa obrátil k predsedníckemu pultu.) Aha, ja som sa tešil, už som to, pardon...
Mikloš, Ivan, poslanec NR SR (2013-09-18):
Pán kolega Matovič, ja som vo svojom vystúpení povedal, že vláda Roberta Fica mohla odkúpiť ten podiel dokonca za 2,2 mld. eur, pretože ona mala možnosť vlastne zablokovať ten predaj a zároveň mala predkupné právo urobiť to. Ale chcel by som vám povedať, že dôvod, prečo sme nepodporili váš návrh, aby to vláda urobila, čiže ona to mohla urobiť, ale ja si nemyslím, že by bolo dobrým riešením, keby to urobila. Ten hlavný dôvod je ten, ja som pôvodne vo svojom vystúpení mal aj jednu pomerne obsiahlu časť, ktorou som vám chcel pripomenúť, myslím, vám kolegom, ako vyzeralo hospodárenie SPP do privatizácie, najmä teda do roku ´98 za vlády Vladimíra Mečiara. Symbolom toho sú Duckého zmenky, ale nielen, ten podnik bol proste tunelovaný na vstupoch, na výstupoch, bol neuveriteľným spôsobom neefektívne riadený politickými nominantmi. Len na ilustráciu, na ilustráciu to, ako sa tam rozhadzovalo: Dnešný vedúci Úradu vlády pán Federič, vtedajší zamestnanec, bol na jazykovom kurze v Spojených štátoch amerických za 800-tisíc korún a podobné veci. A ja mám obavy, že ak by dnes 100-percentným akcionárom tohto podniku bol štát a zároveň tu máme vládu jednej strany SMER-u, že to hospodárenie a fungovanie toho podniku by nebolo o nič lepšie, ako bolo za vlády Vladimíra Mečiara. Takže to bol dôvod, prečo sme tú vašu iniciatívu vtedy nepodporili.
Gál, Gábor, poslanec NR SR (2016-06-07):
Ďakujem za slovo. Pán poslanec, neviem, kde ste pôsobili pred tým, ako ste prišli do Národnej rady, ale vaša argumentácia a závery sú, až by som povedal, že komické. Asi tak, že keď v tomto momente teraz sa nepostavíte na hlavu, tak podporujete Bašternáka. To je vaša argumentácia, spájate všetko so všetkým, robíte závery, ktoré z postoja, z nášho postoja sa robiť nedajú. Prajem veľa ďalších takýchto argumentačných úspechov.
Figeľ, Ján, podpredseda NR SR (2013-06-19):
S ďalšou faktickou Richard Sulík. (Ruch v sále.) Poprosím o kľud v sále.
Blanár, Juraj, podpredseda NR SR (2023-02-08):
Pani poslankyňa Zemanová s faktickou.
Šeliga, Juraj, podpredseda NR SR (2021-05-03):
Pán poslanec Šefčík, nech sa páči.
J. Tkáčová, poslankyňa: (2007-09-12):
Chcela by som vám povedať jeden príklad, ako si dnes niekto predstavuje súťaž medzi poisťovňami. Podľa mojich informácií dostali praktickí lekári niekedy v lete prípis, podľa ktorého by mali pre poistencov Všeobecnej zdravotnej poisťovne a Spoločnej zdravotnej poisťovne predpisovať a používať konkrétnu značku preventívneho setu na zisťovanie rakoviny hrubého čreva. Ak je toto pravdou, tak sa pýtam, kde je verejný záujem v tejto situácii? Nejde skôr o to, prihrať zákazku vopred určenému distribútorovi? A nie je ten vopred určený distribútor istá firma FACOM?
Glváč, Martin, podpredseda NR SR (2019-09-17):
Pán poslanec Senko.
Žiga, Peter, podpredseda NR SR (2023-12-14):
Pán poslanec Krajčí.
Jurinová, Erika, podpredsedníčka NR SR (2015-09-16):
Pán poslanec Huba.
Bugár, Béla, podpredseda NR SR (2019-10-16):
Ďakujem. Teraz dávam slovo spravodajcovi z výboru pre sociálne veci pánovi poslancovi Erikovi Tomášovi. Nech sa páči.
Šeliga, Juraj, podpredseda NR SR (2020-03-25):
S procedurálnym návrhom pán poslanec Pčolinský.
Krajkovič, Mikuláš, poslanec NR SR (2018-09-20):
Týmto sme hlasovali o všetkých pozmeňujúcich návrhoch. Pán predsedajúci, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tom hlasovať.
Gyimesi, György, poslanec NR SR (2022-12-22):
Druhý pozmeňujúci návrh podal pán poslanec Raši. Dajte, prosím, o ňom hlasovať. Je to presun 840 mil. eur z VPS do prílohy č. 7 platba za poistenca štátu.
Richter, Ján, minister práce, sociálnych vecí a rodiny SR (2015-01-29):
Ďakujem pekne za slovo, pán predseda Národnej rady. Vážené panie poslankyne, páni poslanci, predložením návrhu zákona reaguje vláda Slovenskej republiky na novú situáciu po spustení výplaty fázy dôchodkov z II. piliera. Ukazuje sa, že aj vzhľadom na výšku dôchodkov, ktoré sú sporiteľom za ich nasporené sumy ponúkané, je účasť v II. pilieri pre veľkú časť sporiteľov s najväčšou pravdepodobnosťou nevýhodná. V tejto súvislosti návrh zákona umožňuje sporiteľom v II. pilieri prehodnotiť svoje rozhodnutie a vystúpiť z tohto systému v období od 15. marca tohto roku do 15. júna. Obdobne ako pri predchádzajúcich otvoreniach II. piliera, bude tým zákonom umožnený aj vstup do II. piliera. Navrhuje sa umožniť vystúpiť z II. piliera všetkým sporiteľom, okrem tých, ktorí si dohodli vyplácanie starobného dôchodku alebo predčasného starobného dôchodku s poisťovňou alebo s dôchodkovou správcovskou spoločnosťou alebo ktorí si dohodli so svojou dôchodkovou správcovskou spoločnosťou vyplácanie výnosu z investovania. Sporiteľ, ktorý sa rozhodne vystúpiť z II. piliera, musí Sociálnej poisťovni doručiť písomné oznámenie, ktorého súčasťou je prejav vôle, aby mu zaniklo právne postavenie sporiteľa. Sociálna poisťovňa o doručení tohto písomného oznámenia informuje sporiteľovu dôchodkovú správcovskú spoločnosť. Tá následne prevedie sporiteľovu nasporenú sumu tvorenú z povinných príspevkov vrátane výnosu z týchto príspevkov na účet Sociálnej poisťovne v Štátnej pokladnici. V prípade, že si sporiteľ platil dobrovoľné príspevky, nasporená suma tvorená z týchto príspevkov vrátane výnosu mu bude vyplatená. Súčasťou vládneho návrhu zákona je aj novela zákona o sociálnom poistení z dôvodu nevyhnutných legislatívnych úprav v súvislosti so zánikom právneho postavenia sporiteľa z titulu jeho vystúpenia z II. piliera a novela zákona o dani z príjmov, kde sa navrhuje, aby sporitelia, ktorí v minulosti využili v súvislosti s platením dobrovoľných príspevkov daňové zvýhodnenie a rozhodnú sa vystúpiť z II. piliera, boli povinní zvýšiť si základ dane o sumu uplatnených zaplatených dobrovoľných príspevkov. Ďakujem pekne, skončil som.
Dostál, Ondrej, poslanec NR SR (2017-09-19):
Pán predsedajúci, v rozprave vystúpil jeden poslanec, nebol predložený žiaden procedurálny návrh. Dajte, prosím, hlasovať o tom, že Národná rada prerokuje návrh zákona v druhom čítaní.
Zmajkovičová, Renáta, podpredsedníčka NR SR (2012-10-30):
S reakciou na faktické poznámky pán poslanec Poliačik.
Hort, Milan, podpredseda NR SR (2010-08-04):
Ďakujem. S poslednou faktickou poznámkou prihlásená je pani poslankyňa Jarmila Tkáčová. Nech sa páči.
Bužo, Lukáš, poslanec NR SR (2024-01-18):
Ďakujem za slovo. Ja sa taktiež chcem poďakovať pani poslankyni za, za to, že značnú časť svojho prejavu venovala mladým. A tak ako aj moji kolegovia hovorili vlastne, tá hrozba toho, že Slovensko starne, vidíme, vidíme aktuálne na, v mnohých oblastiach zdravotníctva, školstva, vedy, že vlastne chýbajú mladí ľudia, ktorí by obsadzovali tieto miesta. A vôbec sa nečudujem vysokoškolákom, ktorí odchádzajú zo Slovenska. Tento problém začína už na stredných školách, kedy, kedy tí mladí ľudia pri rozhodovaní, či tu zostanú, alebo odídu, majú veľmi ľahký, ľahký dôvod, alebo veľmi ľahké podmienky na to, aby odišli. Tým, že sme v Európskej únii a vidia, aké sú možnosti v iných štátoch, aké, aké, aký prospech pre nich môže byť, keď odídu, tak sa im nečudujem, že odchádzajú. Dôkazom toho je aj situácia na Slovensku na stredných školách, incidenty, ktoré sa stali. Akurát predvčerom sa v blízkosti môjho rodiska stala tragédia, kedy pätnásťročný chlapec spáchal samovraždu, kde zoskočil z mostu vlakového, ktorý má 70 metrov, a bol na mieste mŕtvy. Zatiaľ nie sú dôvo... nie sú zistené dôvody, ale presne toto je dôvod, že sa nevenujeme už na stredných školách tým dospievajúcim, ktorí, ktorí majú byť budúcnosťou Slovenska. Na nich zabúdame, ich si nevšímame a nepodporujeme stredné školy v tom, aby bojovali o študentov, aby sme si ich tu udržali. A potom sa nečudujme, že náš štát zostarne... (Prerušenie vystúpenia časomerom.)
Grendel, Gábor, podpredseda NR SR (2021-06-22):
Chcete reagovať, pán poslanec? Nie, takže vyhlasujem rozpravu za skončenú . A ešte sa pýtam pána navrhovateľa, či si žiada záverečné slovo. Nie. Pani spravodajkyňa? Áno, nech sa páči.
P. Hrušovský, podpredseda NR SR: (2002-05-23):
Páni poslanci, na základe schváleného programu odporúčam, aby sme teraz pokračovali v rokovaní o vládnom návrhu zákona o ochrane osobných údajov , ktorý prerokúvame ako tlač 1382. Prosím teraz povereného člena vlády pána podpredsedu vlády Csákyho a pána predsedu výboru pre ľudské práva, aby zaujali miesto určené pre navrhovateľov a spravodajcu. Pán podpredseda vlády sa chce vyjadriť. Keďže rozprava k tomuto bodu programu bola ukončená, ak chce ešte vystúpiť – a požiadal o vystúpenie, jeho vystúpenie znamená otvorenie rozpravy v rámci druhého čítania o tomto návrhu zákona. Pán podpredseda vlády.
Kočiš, Eduard, poslanec NR SR (2022-12-06):
Veľmi pekne ďakujem za slovo, pán predsedajúci. Čiže tak ako kolega Miro Suja vo svojej rozprave poznamenal, že pokiaľ nie je podpísaná zmluva medzi akcionármi a Slovenskou republikou, tak v podstate tá zmluva je také fluidum, také vákuum, ničím neviditeľné, ničím neuchopiteľné. Čiže stále sa bavíme iba o niečom, čo snáď bude, ale zatiaľ ešte stále nie je. Čo sa týka bioplynových staníc, tak veľké výrobné družstvá, ktoré naozaj na mnohých hektároch produkovali alebo produkujú silážnu kukuricu, tak tie nebudú mať problém so vstupným nákladom pri výrobe bioplynu vo svojich vlastných bioplynových staniciach. To je jednoducho holý fakt. Lenže máloktorá výrobná bioplynová stanica má takéto zmluvy podpísané buď s nejakým družstvom, ktoré pre nich výlučne túto silážnu kukuricu pestuje, ale väčšina týchto bioplynových staníc naozaj túto silážnu kukuricu ako základnú vstupnú surovinu musí nakupovať. Teraz tie ceny nieže kolíšu, ale teraz tie ceny enormne opäť vzrástli. Pretože aj tie výrobné družstvá zazmluvňujú niečo, čo ešte nevypestovali, ale zazmluvňujú to už na budúci rok. Čiže tieto bioplynové stanice sú naozaj ohrozené. A keď chceme zachovať, v úvodzovkách, nejakú biodiverzitu nášho vstupného nejakého, vstupných vecí, čo sa týka energetiky, že chceme mať ten náš energetický sektor vyvážený, to znamená, že chceme mať klasickú výrobu tepla z plynu, chceme mať klasickú výrobu tepla zachovanú z nejakej fotovoltaiky v rámci prevodu na elektrickú energiu, ale zároveň chceme zachovať aj bioplynové stanice, tak tieto bioplynové stanice by mali byť nejakým spôsobom zastropované minimálne na nejakú vstupnú cenu toho nákladu. Čiže ak toto neurobíme, ak toto nejakým spôsobom sa nebude riešiť, tak naozaj tento segment hospodárstva doslova a do písmena zanikne.
Lipšic, Daniel, poslanec NR SR (2013-09-19):
Dajte mi, prosím vás, minútu, pán predseda. To bol, to bol... (Reakcie z pléna.)
P. Hrušovský, podpredseda NR SR: (2002-02-21):
B. Ferkó, poslanec: Ďakujem, pán predsedajúci. Z poverenia Výboru Národnej rady pre zdravotníctvo predkladám procedurálny návrh, aby vládny návrh zákona o povolaní lekárnika a o Slovenskej lekárnickej komore, tlač 1169, aby sme posunuli na marcové zasadnutie a tlač 1170, vládny návrh zákona o povolaní lekára, o Slovenskej lekárskej komore, o povolaní zubného lekára, Slovenskej komore zubných lekárov, aby sme prerokovali zajtra ako prvý bod. Ide o naliehavú situáciu, lebo musíme riešiť, vyriešiť pohotovostné služby, aby nedošlo k ohrozeniu života a zdravia občanov. Ďakujem pekne.
Figeľ, Ján, podpredseda NR SR (2012-06-27):
S reakciou na faktické, nech sa páči, pán poslanec Brocka.
Kollár, Boris, predseda NR SR (2022-05-24):
(Zaznievanie gongu.) Vážené pani poslankyne, vážení páni poslanci, prosím, usaďte sa na miesta, budeme pokračovať v prerušenom rokovaní. Podávam procedurálny návrh, aby sme druhé čítanie o návrhu poslanca Svrčeka na vydanie zákona o podpore štátneho nájomného bývania (tlač 619) prerokovali zajtra o deviatej hodine. Je, prosím, všeobecný súhlas? (Súhlasná reakcia pléna.) Ďakujem pekne, uvedené sme presunuli na zajtra a terminovali na deviatu hodinu ráno. Ďalej podávam procedurálny návrh, aby dnes Národná rada prerokovala tlač 1028, to je teraz toto, čo rokujeme, vrátane hlasovania a to aj po devätnástej hodine. Je všeobecný súhlas? (Nesúhlasná reakcia pléna.) Nie. Dobre dávam, prosím, hlasovať. Prosím, prezentujme sa a hlasujeme. (Ruch v sále.) (Hlasovanie.) Výborne, schválené. (Smiech v pléne.) Prítomných 120, za 78, proti 38, zdržali sa 3, nehlasoval 1. Uvedené sme schválili. Ďakujem pekne všetkým kolegom. Pristúpime k hlasovaniu v druhom čítaní o vládnom návrhu zákona o niektorých opatreniach v sociálnej oblasti v súvislosti so situáciu na Ukrajine , ktorý prerokúvame v skrátenom legislatívnom konaní (tlač 1022). Dávam slovo spoločnej spravodajkyni z výboru pre sociálne veci pani poslankyni Kataríne Hatrákovej, aby hlasovanie uvádzala. Nech sa páči, pani poslankyňa, máte slovo.
Viskupič, Marián, poslanec NR SR (2023-06-21):
Pán predseda, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
B. Bugár, podpredseda NR SR: (2004-09-08):
(Hlasovanie.) Prítomných je 131, za 126, proti 1, zdržali sa 2,  nehlasovali 2. Poslanecký návrh zákona sme postúpili do druhého čítania . Nech sa páči. K. Džupa, poslanec: Prosím, pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a určené výbory návrh zákona prerokujú v termíne do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky.
Glváč, Martin, podpredseda NR SR (2017-05-18):
S faktickými poznámkami nikto. Ukončujem možnosť prihlásenia sa. Ďalší v rozprave je pán poslanec Kéry, nech sa páči.
Zmajkovičová, Renáta, podpredsedníčka NR SR (2013-09-05):
Pán poslanec Beblavý.
Laššáková, Jana, podpredsedníčka NR SR (2015-09-29):
Chcete reagovať? (Reakcia z pléna.) Nie. Vyhlasujem rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení nálezu Ústavného súdu Slovenskej republiky č. 239/2014 Z. z. Návrh zákona je uverejnený ako tlač 1773, návrh na jeho pridelenie na prerokovanie výborom je v rozhodnutí č. 1785. Dávam slovo poslankyni Lucii Žitňanskej, aby za skupinu poslancov návrh zákona uviedla. Nech sa páči, pani poslankyňa, máte slovo.
Zmajkovičová, Renáta, podpredsedníčka NR SR (2013-10-17):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden poslanec, uzatváram možnosť prihlásiť sa do rozpravy ústne, pán poslanec Sulík. Pán poslanec, spravodajca ako prvý? Máte v zmysle rokovacieho poriadku. Nech sa páči.
Bugár, Béla, podpredseda NR SR (2017-05-10):
Nech sa páči, prezentujme sa a hlasujeme. (Hlasovanie.) Prítomných 138 poslancov, za 136, 2 nehlasovali. Konštatujem, že návrh uznesenia sme schválili. Panie poslankyne, páni poslanci, tak ako som na začiatku už teda uviedol, chcem vás informovať, že vláda Slovenskej republiky doručila do Národnej rady návrh na skrátené legislatívne konanie o vládnom návrhu novely zákona č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá (tlač 552). V mene troch poslaneckých klubov podávam teda návrh na zaradenie týchto, teda je aj prvé čítanie, týchto nových bodov do programu 17. schôdze takým spôsobom, že zajtra, teda vo štvrtok 11. mája, by sme začali o 9.00 prerokovávať tento návrh zákona, o jedenástej, ak by sme skončili, tak o jedenástej hlasovanie, potom by sme pokračovali v prvom čítaní a po prvom čítaní, samozrejme, výbory musia zaujať k tomu stanovisko, až potom by sme pokračovali v druhom čítaní. Takže pýtam sa, či je všeobecný návrh, teda všeobecný súhlas. (Nesúhlasná reakcia pléna.) Nie, takže nech sa páči, prezentujme sa a hlasujme. (Hlasovanie.) Prítomných 137 poslancov, za 85, proti 51, zdržal sa 1 poslanec. Konštatujem, že návrh sme schválili. Takže, panie poslankyne; a ešte pred tým, pán poslanec Antal, procedurálny návrh, nech sa páči.
Baránik, Alojz, poslanec NR SR (2017-03-30):
Ďakujem pekne. Ja sa nebudem vyjadrovať k tomu, že či je správne alebo nesprávne používanie lietadla pánom prezidentom tak, ako vy to tu opisujete, ale budem sa vyjadrovať k tomu, ako prebieha tento proces. A ten proces je naozaj proces, pretože si myslím, že vy nemáte žiaden iný záujem, len prezidenta jednoducho odsúdiť, a to bez toho, aby on mal možnosť k tomu čokoľvek povedať. To znamená, že vy ste si vynútili toto načasovanie na tento bod, na čas, kedy pán prezident je mimo republiku, aby ste ho mohli okydať bez toho, že on by mohol na to reagovať. To, samozrejme, od niekoho, ako je pán Blaha, ktorý, samozrejme, je duchom, telom a činný marxista-leninista, sa dá očakávať, ale či ostatná koalícia má takýto svetonázor, že bez toho, že by niekto, kto je obvinený z vážnych vecí, sa mal možnosť nejako proti tomu brániť, že sa má takto odsudzovať verejne, to nie som si istý, že či to tak je. Jednoducho toto je v podstate politický show traum, je to snaha o politický atentát a bez toho, že by som sa vyjadroval k podstate veci, jednoducho namietam to, ako toto prebieha, lebo si myslím, že to má všetky parametre toho, že sa snažíte niekoho odstreliť bez toho, že by on mal k tomu možnosť niečo povedať.
Hort, Milan, podpredseda NR SR (2011-03-30):
Ďalej je prihlásenou do rozpravy pani poslankyňa Jana Dubovcová. Nech sa páči.
Žiga, Peter, podpredseda NR SR (2024-10-23):
S reakciou pán poslanec Pročko.
Tankó, Viliam, poslanec NR SR (2023-11-21):
Ďakujem pekne za slovo. Som síce vo vrcholovej politike nováčikom, ale nie som naivný a myslím si, že ani vy nie. Prosím, pripomeňme si staré známe porekadlo, keď niečo vyzerá ako kačka, chodí ako kačka, kváka ako kačka, je to proste kačka. Aj teraz paralela k pánovi ministrovi Tomášovi. Pán minister, ak niekto raz vo svojom volebnom programe, ako aj predvolebnej kampani a na tematických stretnutiach so seniormi komunikuje o trinástom dôchodku, tak by tento záväzok mal plniť. Nie, nie je to sľub, je to povinnosť. Mrzí ma, že máte krátku pamäť, ale sme tu pre vás, pán minister, a veľmi radi vám budeme pripomínať tento, tento záväzok voči vdovám, sirotám a starobným dôchodcom. Ďakujem.
Uhrík, Milan, poslanec NR SR (2018-11-27):
Veď v poriadku, predkladám ho teraz.
Zmajkovičová, Renáta, podpredsedníčka NR SR (2014-03-21):
Pán poslanec Kuffa.
Gašpar, Tibor, poslanec NR SR (2024-06-27):
Pán predsedajúci, štvrtý pozmeňujúci a doplňujúci návrh v rozprave podal pán poslanec Janckulík. Požiadal hlasovať o každom bode zvlášť. Vzhľadom na to, že sme schválili všetky body zo spoločnej správy a tiež sme hlasovali o pozmeňujúcich návrhoch pani poslankyne Mesterovej a pána poslanca Šipoša, nemôžeme hlasovať o žiadnom bode z predloženého pozmeňujúceho a doplňujúceho návrhu poslanca Janckulíka. Pán predsedajúci, vzhľadom na to, že sa jednalo o posledný pozmeňujúci návrh predložený v rozprave a návrh zákona sa prerokúva v skrátenom legislatívnom konaní, sme v treťom čítaní, otvorte, prosím, rozpravu.
Hrnčiar, Andrej, doterajší podpredseda NR SR (2020-03-20):
Pani poslankyňa Anna Andrejuvová.
Kvasnička, Marián, poslanec NR SR (2015-09-30):
Áno, mám tu napísané, že môžem doplniť. (Prerušenie vystúpenia predsedajúcim.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme o pridelení tohto návrhu výborom, ako aj o určení lehôt potrebných na prerokovanie tohto návrhu vo výboroch. (Hlasovanie.) Prítomných 142 poslancov, za 124, 17 sa zdržali hlasovania, 1 nehlasoval. Návrh bol schválený. Teraz prosím pána poslanca Štefana Zelníka, ktorý je spravodajcom a predsedom výboru pre zdravotníctvo, aby uvádzal hlasovanie v druhom čítaní o vládnom návrhu zákona, ktorým sa mení zákon č. 578/2004 Z. z. o poskytovateľoch zdravotnej starostlivosti (tlač 360). (Hlasovanie o vládnom návrhu zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 360.)
M. Maďarič, minister kultúry SR: (2007-09-20):
Pán poslanec, po prvé mýlite sa v tom, že minister kultúry alebo vôbec člen exekutívy má hodnotiť obsah vysielania Slovenskej televízie. Čiže, ak chcete, aby verejnosť poznala akýsi môj objektívny pohľad, no tak je to požiadavka na nesprávnom mieste a napokon, aj keby som ho bol schopný, musel by som danú reláciu vidieť. A to som vám povedal, že som ju nevidel. A nechcete predsa odo mňa, aby som 24 hodín denne osobne monitoroval program Slovenskej televízie. Druhá, dôležitejšia, poznámka smeruje k tomu návrhu spolufinancovania verejnoprávnych médií aj prostredníctvom zmluvy medzi nimi a štátom. Ja som predsa uviedol, že aj v minulosti ministerstvá sa podieľali financovaním na rôznych programoch. Problém teda naozaj tkvie v tom, či takéto financovanie vedie k tomu, že Slovenská televízia sa vzdá dramaturgického dohľadu nad tými reláciami, resp. či sa takéto financovanie odrazí v nejakom obsahu, ktorý porušuje zásady verejnoprávnosti. K tomu vaša otázka na mňa nesmerovala, ale to, v akom kontexte, ak na toto ste zvedavý, musíte dať podnet, povedzme, na Radu Slovenskej televízie. Ukončil som odpoveď, pán predsedajúci.
Přidal, Alojz, poslanec NR SR (2015-10-06):
Pán predseda, dajte hlasovať v súlade s § 73 ods. 3 písm. c) rokovacieho poriadku, že predmetný návrh posunieme do druhého čítania.
Čaplovič, Dušan, poslanec NR SR (2014-12-04):
Vážený pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie výborom – ústavnoprávnemu, pre hospodárske záležitosti a pre vzdelávanie, vedu, mládež a šport, súčasne za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do tridsať dní a v gestorskom výbore do tridsaťdva dní od jeho pridelenia na prerokovanie. Ďakujem veľmi pekne.
Danko, Andrej, podpredseda NR SR (2024-06-20):
Zajtra Ukrajine fandíte, nie? (Reakcia z pléna.) Pôjdem. Pán poslanec Sabo.
A. Belousovová, podpredsedníčka NR SR: (2009-06-17):
Slovo má pani poslankyňa Sabolová.
Viskupič, Jozef, poslanec NR SR (2016-04-19):
No predrečník mi to zobral tak trocha z jazyka, že chcel som spomenúť, že pri preberaní programového vyhlásenia vlády – a neviem, či to skôr neublíži teraz pánovi ministrovi – ho pochváliť, že sa odhodlal za vládu prvýkrát po vystúpení pána ministra Pellegriniho, ktorý uviedol, prvýkrát vystúpiť v rozprave za celú exekutívu. I keď k téme, ktorá, ja si tých šesť dní pamätám. Viem, že to nebude jednoduchá vec, ale možnože od toho 2012. roku poteraz, tak ako sa celá spoločnosť vyvíja, sme možno došli do bodu, kedy sa na tento problém vieme pozrieť aj, a asi tu bude veľká podpora toho, že keď sa na to pozrieme razantne. To znamená, že dúfam, že tá debata bude menej emotívna, menej o ideológii, ale že my vyriešime ten problém už raz a navždy. A možnože už bude treba urobiť menej kompromisov, ak budem hovoriť o tých analógových mašinách. Akým spôsobom vyriešime on-line, uvidíme. A dúfam, že sa pobavíme s ľuďmi, ktorí on-line rozumejú. Vy to v rezorte máte, keďže informatizácii priamo šéfujete. Tak držím, držím palce na to, aby sme túto tému vyriešili raz a navždy, možno aj so šiestimi dňami a hlavne dobre.
Gašpar, Tibor, podpredseda NR SR (2024-10-29):
Ďalší s faktickou poznámkou, pán poslanec Janckulík, máte slovo.
Kollár, Boris, predseda NR SR (2021-10-26):
S ďalšou faktickou poznámkou pán poslanec Kotleba, nech sa páči.
Hrnčiar, Andrej, podpredseda NR SR (2019-09-12):
(Zaznievanie gongu.) Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby informoval Národnú radu o výsledku tajného hlasovania. Najskôr o návrhu na voľbu Ľubomíra Galka za podpredsedu Národnej rady. (Výsledok tajného hlasovania o návrhu na voľbu podpredsedu Národnej rady Slovenskej republiky , tlač 1660.)
Hrnčiar, Andrej, podpredseda NR SR (2019-10-22):
Reakcia na faktické poznámky, pán poslanec Kresák.
Mamojka, Mojmír, poslanec NR SR (2015-05-28):
Ďakujem pekne za slovo. Tak mne to dobre robí, to, čo počúvam, ale to sú fakty, to je história, to nie je chvála, to je tak jednoducho. Ale to chcem len povedať, pán kolega Kadúc, a vôbec všeobecne. Viete, fiat iustitia, pereat mundus – nech je spravodlivosť, aj keď padne svet, hovorili starí Rimania. A opakujem, čo som povedal v rozprave, ja som nečítal zatiaľ ten rozsudok krajského súdu, ktorý im povedal, že tie zmluvy sú absolútne neplatné. Rád si to prečítam zo záujmu, neviem, neviem. Ale bez ohľadu na to, či som ho čítal, alebo nie, opakujem, podľa mňa to bolo, všetky tie kroky, nie contra legem, praeter legem a sa domnievam, že ten rozsudok je – domnievam zatiaľ –, že je správny. To znamená, je tu už právne relevantný akt krajského súdu a ja som presvedčený, že už na krajskom súde sú ľudia, ktorí naozaj majú na to pouvoir, a sú primeraní odborníci, aby povedali to, čo povedali, a aby vedeli, že si za tým stoja. To znamená, bez ohľadu na to, aby som ho čítal, som presvedčený o tom, že tie zmluvy boli špekulatívne a že obchádzali zákon. Ja si to ešte spätne pozriem, lebo ma to veľmi zaujíma. Som o tom presvedčený. Ďakujem.
Laurenčík, Milan, podpredseda NR SR (2021-03-16):
Ďakujem, zaujmite miesto pre navrhovateľov. Teraz by som dal slovo predsedovi navrhnutého gestorského výboru pre financie a rozpočet pánovi poslancovi Mariánovi Viskupičovi. Nech sa páči.
B. Bugár, podpredseda NR SR: (2003-12-05):
J. Jaduš, poslanec: Hájim oheň, hájim ohnisko, pán podpredseda...
Grendel, Gábor, podpredseda NR SR (2020-11-24):
Ďakujem pekne. Pani poslankyňa bola jediná písomne prihlásená do rozpravy. Pýtam sa teraz, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce zaujať stanovisko pán minister? Nie. Pán spravodajca? Tiež nie. Takže prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov . Zákon má tlač 262. Spoločná správa výborov má tlač 262a. Prosím pána ministra školstva, vedy, výskumu a športu Slovenskej republiky Branislava Gröhlinga, aby vládny návrh zákona odôvodnil.
Blanár, Juraj, podpredseda NR SR (2023-02-02):
Jediná faktická poznámka od pána predkladateľa Miloša Svrčeka na vaše vystúpenie, nech sa páči.
Danko, Andrej, predseda NR SR (2016-04-18):
Ďakujem. Konštatujem, že náhradníci na neuplatňované mandáty a na zaniknutý mandát poslancov zložili ústavou predpísaný sľub. Želám novým poslancom veľa úspechov v práci v Národnej rade. Prosím, zaujmite svoje miesta v rokovacej sále. V rokovaní pokračujeme návrhom na zmeny v zložení výborov Národnej rady Slovenskej republiky. Návrh má tlač 43. Otváram rozpravu o tomto bode programu. Do rozpravy som dostal písomnú prihlášku poslancov za klub OĽANO – NOVA Daniel Lipšic, za klub poslanci Národnej rady Igor Matovič, Miroslav Beblavý. Poprosím vás, pán poslanec Daniel Lipšic, nech sa páči. Pripraví sa Igor Matovič. (Rokovanie o návrhu na zmeny v zložení výborov Národnej rady Slovenskej republiky , tlač 43.)
B. Bugár, podpredseda NR SR: (2004-09-08):
Pán minister, nech sa páči, môžete sa vyjadriť k rozprave.
Sulík, Richard, predseda NR SR (2011-09-06):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Jeden rečník, dvaja rečníci. Uzatváram možnosť. Pán poslanec Mamojka, máte slovo.
K. Tóthová, poslankyňa: (2005-02-03):
Vážení, keď sa takýmto chaosom rieši kompetencia, jej presuny na úrovni vlády, tak potom ako to má vyzerať v miestnej správe? Preto súhlasím, že takto to riešiť nemožno a najmä nemožno už jedným zákonom nesystematicky vstupovať do iných, čo sa stalo obvyklou legislatívnou praxou.
Grendel, Gábor, podpredseda NR SR (2022-03-16):
Záverečné slovo, pán spravodajca, nech sa páči. (Krátka pauza, spravodajca komunikuje s navrhovateľkou.)
P. Goga, poslanec: (2008-10-21):
Objavila sa tu potom aj myšlienka, neviem teraz, či to bolo presne u vás, ale myslím, že aj áno, že splnila nejaký spoločný základ pri druhom pilieri. Ale sa pýtam, prečo ste ho nehľadali vy, keď ste postavili základ tohto modelu druhého piliera v predchádzajúcej vláde. Ďakujem.
Ledecký, Vladimír, poslanec NR SR (2024-05-03):
Ďakujem pekne za slovo, pán predsedajúci, vážené kolegyne, kolegovia, dovoľte mi, aby som za skupinu poslancov odôvodnil návrh novely zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Na úvod by som rád ozrejmil cieľ predkladanej novely. Navrhujeme, aby celkový počet členov rady školy v reedukačných a diagnostických centrách bol 13. Rada školy by podľa predloženého návrhu pozostávala z troch zvolených zástupcov pedagogických zamestnancov, jedného zvoleného zástupcu ostatných zamestnancov, jedného zástupcu sociálnoprávnej ochrany detí a sociálnej kurately a menovaného, menovaného orgánom sociálnoprávnej ochrany detí a sociálnej kurately, jedného zástupcu samosprávy menovaného starostom obce, v územnom obvode ktorej sa diagnostické centrum alebo reedukačné centrum nachádza, a jedného zástupcu menovaného komisárom pre deti spomedzi kandidátov navrhnutých občianskymi združeniami a neziskovými organizáciami poskytujúcimi všeobecne prospešné služby v oblasti presadzovania a ochrany práv detí alebo spomedzi zamestnancov Úradu komisára pre deti a šiestich delegovaných zástupcov zriaďovateľa. Ide o pomerne stručný návrh zákona, ktorým reagujeme na katastrofálny stav reedukačných centier na Slovensku. Reedukačné centrá v súčasnosti neplnia svoj účel, nepredstavujú bezpečné miesto pre deti a nie sú tam chránené ich práva. Podľa Dohovoru o právach dieťaťa deti, ktoré sú dočasne alebo trvalo zbavené domáceho prostredia, majú právo na osobitú ochranu a pomoc poskytovanú štátom, v prípade Slovenska však o tomto napĺňaní nie je možné ani hovoriť. Alarmujúce sú mnohé zásahy do osobných slobôd a práv detí, najmä izolačky, zásahy na kontakt s blízkymi a porušovanie listového tajomstva a tajomstva správ pri telefonovaní. Samozrejme, vychádzam zo správy generálneho prokurátora. Deti nemajú možnosť požiadať o pomoc pri trestnej činnosti, keďže telefonický kontakt je obmedzený. Zmenou počtu členov, ktorých deleguje samotný zriaďovateľ, a nahradením týchto členov externými členmi sa zvýši transparentnosť prijímania rozhodnutia samotného fungovania rady školy. Zároveň predkladatelia zákona majú za to, že najmä pracovníci sociálnoprávnej ochrany detí a sociálnej kurately a zástupcovia mimovládneho sektora, ktorí sa venujú práci s mládežou, vrátane maloletých so špeciálnymi výchovnými potrebami, vedia vyhodnotiť dopady rozhodnutí prijímaných na úrovni rady školy a s ohľadom na sledovanie najlepšieho záujmu maloletých, čo musí byť absolútnou prioritou. Ako som v úvode spomínal, ide o stručný návrh zákona, ktorý nemá žiadne negatívne vplyvy, práve naopak, výrazne môže pomôcť zvýšiť úroveň reedukačného procesu pre deti so špecifickými výchovnými, vzdelávacími potrebami. Preto by som vás pekne prosil o podporu a posunutie zákona do druhého čítania. Ja predstavovanie zákona týmto končím a hlásim sa ako prvý do rozpravy. Ďakujem.
I. Mikloš, podpredseda vlády a minister financií SR: (2003-09-09):
S cieľom zvýšiť úspešnosť vymáhania colných nedoplatkov a zabezpečiť pružnejšie nakladanie s pohľadávkami štátu, zvážiac všetky možnosť, ktoré súčasná prax ponúka, sa zavádza nový inštitút započítania pohľadávky a postúpenia pohľadávky. V súlade s ustanoveniami zákona č. 428/2002 Z. z. o ochrane osobných údajov sa konkretizuje zoznam osobných údajov, ktorých poskytnutie je colný orgán oprávnený vyžadovať, účel ich spracovania, podmienky ich získavania a okruh dotknutých osôb. Predkladaný návrh zákona zároveň zjednocuje zavedené pojmy vo všetkých jeho ustanoveniach. Ďakujem pekne za pozornosť.
J. Burian, poslanec: (2008-01-31):
Pán predseda, prosím, dajte hlasovať.
Hrušovský, Pavol, podpredseda NR SR (2010-12-08):
Vyhlasujem rozpravu o tomto bode programu za skončenú. Pán minister, podpredseda vlády sa chce vyjadriť, nech sa páči.
Verešová, Anna, poslankyňa NR SR (2017-12-06):
Ďakujem, kolega, za túto tvoju, tvoj príspevok. Prosím vás pekne, kde ste všetci? Pred chvíľou ste sa dožadovali, aby sme boli konštruktívni a povedali vám, čo minister vnútra neurobil alebo čo urobil zle. Povedala som vám to veľmi jasne a konkrétne a odkazujú to ministrovi vnútra a vám všetkým v koalícii zamestnanci týchto úradov a občania, ktorí každodenne chodia do tohto Klientskeho centra v Žiline. Toto vám odkazujú! Stanovisko písali odborníci, nemám to vycucané z prsta. Tak kde ste teraz, keď ste pred chvíľou sa tak veľmi hnevali na Matoviča, že čo tu rozpráva všelijaké svoje príbehy alebo svoje, svoje bludy a posielali ste ho neviem kam? Tak prečo neodpovedáte teraz na môj príspevok a na to, že aby ste mi ho vyvrátili, aby ste povedali, že toto nie je, toto nemá nič spoločné s ministrom Kaliňákom a že neurobil chybu? (Reakcie z pléna.) Dožadujete sa tu celý čas, sa tu dožadujete konštruktívnych, konštruktívnych informácií, aby sme povedali, a teraz ste ticho. (Reakcie z pléna.) Odpovedáte iba vtedy, odpovedáte iba vtedy, keď sa vás to veľmi, veľmi osobne dotkne? To ste vy takí konštruktívni?! Toto je konštruktívne?! (Reakcie z pléna.)
P. Hrušovský, podpredseda NR SR: (2002-02-13):
(Hlasovanie.) Prítomných je 114 poslancov, za návrh 45, proti 51, zdržalo sa 16, nehlasovali 2. Návrh sme neschválili. Ďakujem pánovi spoločnému spravodajcovi. Pristúpime, páni poslanci, teraz k hlasovaniu o návrhu skupiny poslancov Národnej rady Slovenskej republiky na vydanie ústavného zákona o ochrane verejného záujmu pri výkone funkcií verejných činiteľov . Prosím pána poslanca Ivanka, ktorého poveril gestorský výbor, aby uvádzal jednotlivé hlasovania. Páni poslanci, ďalej vás chcem informovať, že nedošlo k dohode medzi navrhovateľom a poslancami, ktorí vystúpili v rozprave včera pri prerokúvaní návrhu zákona o daňových orgánoch. Pán minister požiadal ešte o možnosť rokovať s jednotlivými poslaneckými klubmi, preto odporúčam, aby sme o tomto návrhu hlasovali až budúci týždeň. Je všeobecný súhlas s takýmto postupom? Áno. Pán poslanec Ivanko, nech sa páči. A. Ivanko, poslanec: Ďakujem pekne, pán predsedajúci. Hlasovať budeme o tlači 1332, t. j. o ochrane verejného záujmu pri výkone funkcií verejných činiteľov. Pán predsedajúci, dajte hlasovať o tom, že Národná rada predmetný návrh ústavného zákona prerokuje v druhom čítaní.
Vitteková, Anna, poslankyňa NR SR (2011-07-13):
Ďalej, prosím, osobitne dajte hlasovať o bode 17 s návrhom gestorského výboru schváliť ho. Opätovne zdôrazňujem, poslanecký návrh pani poslankyne Pfundtner precizuje.
P. Paška, predseda NR SR: (2007-05-16):
(Prerušenie rokovania o 11.56 hodine.) (Pokračovanie rokovania o 13.59 hodine.)
Z. Kramplová, poslankyňa: (2009-04-21):
A keď tu rozprávame o živote ako takom. Vám vôbec neprekáža, keď sa zabíjajú ženy a deti pri rôznych vojenských konfliktoch, keď sa cielene bombardujú oblasti, kde je civilné obyvateľstvo a najviac trpia ženy a deti, keď sa každým dňom feminizuje chudoba? To vám vôbec neprekáža? Prekáža vám agenda, na ktorej, si myslíte, získate body. Ste na omyle. Ale ďakujem, že ste si ma vypočuli.
Laššáková, Jana, podpredsedníčka NR SR (2014-10-23):
Nech sa páči, pán poslanec Beblavý, máte slovo.
Mojš, Milan, poslanec NR SR (2019-09-25):
B. rozhodla, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi... (Prerušenie vystúpenia predsedajúcim.)
M. Maďarič, minister kultúry SR: (2007-12-06):
Druhá vec, ja si nemyslím, že tieto zmiešané komisie sú o gestách, ale sú o veľmi konkrétnych veciach a naozaj som sa dal podrobne o tom informovať aj v minulosti, aj teraz rad zmysluplných odporúčaní a konkrétnych vecí sa na podklade týchto komisií koná a napĺňa. Ďalšia vec je, čo sa týka špeciálne menšín, lebo to viete, tak existuje aj zmiešaná komisia, ktorá je pre záležitosti menšín a tá zasadala dva mesiace dozadu 18. septembra 2007. Čiže, naozaj nevidím tu nejaký zásadný problém. Okrem toho nakoniec ani maďarská strana nevzniesla žiadnu sťažnosť, že by sa cítila nejakým spôsobom týmto poškodená. A ja vám garantujem, že za ministerstvo kultúry sa v tejto oblasti zúčastňovala generálna riaditeľka sekcie menšinových a regionálnych kultúr, naozaj dostatočne kompetentná, fundovaná, ktorá, povedal by som, možno na báze denného styku rokuje aj so zástupcami maďarskej menšiny. A to potom by sme ku každej oblasti, ktorá sa prerokovala – umenie, múzeá, galérie –   okrem pracovníkov ministerstva kultúry ešte prizývali zástupcov dotknutých oblastí, inštitúcií a tak ďalej. Naozaj si myslím, že to zasadnutie bolo úspešné, čo je to najpodstatnejšie a doložím, keďže sa bude konať 8. zasadnutie tejto zmiešanej komisie pre otázky kultúry a tlače, bude to v Budapešti a pokiaľ bude potreba prizvať na rokovanie aj zástupcu maďarskej menšiny žijúcej na Slovensku, tak ministerstvo kultúry s tým nemá žiadny problém. Ďakujem, pán predseda.
Mizík, Stanislav, poslanec NR SR (2021-10-06):
Ďakujem za slovo. Rasťo, áno, presne takéto elementy ako pán Valášek kopú civilizácii, v akej sme vyrástli, hrob. Ľudia ako pán Valášek rozvrátili západnú Európu, teraz podnikajú zúrivý útok na strednú Európu, postupne nás varia ako žabu. Takéto návrhy posúvajú prach citlivosti stále nižšie a nižšie. Či tento nenormálny návrh zákona prejde, alebo nie, práve toto je jeho zmysel, znižovať prah citlivosti. Toto je presne ten satanský, ten odporný, slizký čin, ktorým je tento návrh. V Amerike bol pán Valášek s Drobom a Hegerom. Droba sa už prejavil na gay paráde so zlomenou nohou, teraz pán Valášek sa krásne prejavil, už len čakám na pána Hegera v kožených gaťkách na zraze týchto letničiarov. Ďakujem.
Grendel, Gábor, podpredseda NR SR (2020-04-29):
Štyri faktické poznámky na vystúpenie pána poslanca. Ako prvá, pani poslankyňa Zemanová.
P. Hrušovský, predseda NR SR: (2004-03-16):
V. Ďaďo, poslanec: Ďakujem pekne, pán predseda. V reagencii na predrečníka asi toľko, že  úlohou politiky a politika, tak podpredsedu vlády, ako aj ministra financií, ako aj ktoréhokoľvek ústavného činiteľa je nájsť v sebe odvahu a v prípade potreby riešiť situáciu. V najhoršom prípade tu bolo skonštatované, že by mala koalícia zobrať na seba tú zodpovednosť, aby dokázala situáciu riešiť vlastnými silami, a to sa netýka teraz len podpredsedu vlády pána Mikloša. Ale dôvodiť návrh na odvolanie tým, že treba dokončiť reformy, je prinajmenšom nezodpovedné, nezodpovedné preto, že osobnosť v dejinách života zohráva veľmi významnú úlohu, ale nemôže nikdy v živote osobnosť jediná, a to je hociktorá, rozhodovať o živote celej spoločnosti a byť bez nej nepostrádateľná. Z toho dôvodu si myslím, že tieto názory, ktoré konštatujú, že niekto nie je nahraditeľný, nie sú na mieste. Bavme sa teda o vecných dôvodoch a o vecných spôsoboch vyvrátenia týchto dôvodov a vtedy bude naša diskusia v Národnej rade hodná Národnej rady Slovenskej republiky. Ďakujem.
Mizík, Stanislav, poslanec NR SR (2018-05-15):
Ďakujem za slovo. Marian, povedal si úplnú pravdu. A ja tu vidím ešte jeden prípad choroby, ktorá sa nazýva schizofrénia. Dobre počúvajte, už raz som to vravel v parlamente. Dňa 16. marca každý rok pochodujú v Rige veteráni lotyšskej légie Waffen SS spolu s mladým dorastom. Štátne orgány Lotyšska to povoľujú, vláda to toleruje. Nie je to tiež schizofrénia, keď naši predstavitelia slávnostne oslavujú na Slavíne víťazstvo nad fašizmom a posielajú našu armádu do štátu, ktorý podporuje Waffen SS? To našim ľudomilom zo SaS-ky a s vládou nevadí? Pán minister prečo neinterpeluje svojho rezortného kolegu? Alebo snáď mladší dorast Waffen SS sa pridá k našim vojakom nacvičovať? Ďakujem.